
TEXTE ADOPTATE

Parlamentul European,
–	având în vedere propunerea Comisiei prezentată Parlamentului European și Consiliului (COM(2025)0123),
–	având în vedere articolul 294 alineatul (2), articolele 175, 177, 178 și 322 din Tratatul privind funcționarea Uniunii Europene, în temeiul cărora propunerea a fost prezentată de către Comisie (C10-0063/2025),
–	având în vedere articolul 294 alineatul (3) din Tratatul privind funcționarea Uniunii Europene,
–	având în vedere evaluarea bugetară efectuată de Comisia pentru bugete,
–	având în vedere avizul Comitetului Economic și Social European din 29 aprilie 2025[footnoteRef:1], [1:  	JO C, C/2025/3197, 2.7.2025, ELI: http://data.europa.eu/eli/C/2025/3197/oj.] 

–	având în vedere avizul Comitetului Regiunilor din 15 mai 2025[footnoteRef:2], [2:  	JO C, C/2025/3474, 16.7.2025, ELI: http://data.europa.eu/eli/C/2025/3474/oj.] 

–	având în vedere acordul provizoriu aprobat de comisia competentă în temeiul articolului 75 alineatul (4) din Regulamentul său de procedură și angajamentul reprezentantului Consiliului, exprimat în scrisoarea din 23 iulie 2025, de a aproba poziția Parlamentului în conformitate cu articolul 294 alineatul (4) din Tratatul privind funcționarea Uniunii Europene,
–	având în vedere articolele 60 și 58 din Regulamentul său de procedură,
–	având în vedere avizul Comisiei pentru securitate și apărare,
–	având în vedere scrisorile Comisiei pentru mediu, climă și siguranță alimentară și Comisiei pentru transport și turism,
–	având în vedere raportul Comisiei pentru dezvoltare regională (A10-0129/2025),
1.	adoptă poziția sa în primă lectură prezentată în continuare;
2.	ia act de declarația Comisiei anexată la prezenta rezoluție, care va fi publicată în seria C a Jurnalului Oficial al Uniunii Europene;
3.	solicită Comisiei să îl sesizeze din nou în cazul în care își înlocuiește, își modifică în mod substanțial sau intenționează să-și modifice în mod substanțial propunerea;



4.	încredințează Președintei sarcina de a transmite Consiliului și Comisiei, precum și parlamentelor naționale poziția Parlamentului.



P10_TC1-COD(2025)0084
Poziția Parlamentului European adoptată în primă lectură la 10 septembrie 2025 în vederea adoptării Regulamentului (UE) 2025/... al Parlamentului European și al Consiliului de modificare a Regulamentelor (UE) 2021/1058 și (UE) 2021/1056 în ceea ce privește măsuri specifice de abordare a provocărilor strategice în contextul evaluării intermediare
(Întrucât s-a ajuns la un acord între Parlament și Consiliu, poziția Parlamentului corespunde cu actul legislativ final, Regulamentul (UE) 2025/1914.)



ANEXĂ LA REZOLUȚIA LEGISLATIVĂ
Declarația Comisiei privind respectarea statului de drept, cu ocazia adoptării Regulamentului (UE) 2025/1914[footnoteRef:3] [3: 	JO L, 2025/1914, 19.9.2025, ELI: http://data.europa.eu/eli/reg/2025/1914/oj.] 

Comisia subliniază faptul că respectarea statului de drept și a drepturilor fundamentale este extrem de importantă pentru Uniunea Europeană. Comisia înțelege intenția colegiuitorilor de a asigura protecția bugetului Uniunii prin modificările aduse propunerii Comisiei. Comisia își menține angajamentul de a asigura respectarea statului de drept în cadrul execuției fondurilor și va evalua orice cerere de modificare a programului în conformitate cu Regulamentul privind dispozițiile comune (RDC), cu Regulamentul privind mecanismul de condiționalitate bazat pe statul de drept și cu dispozițiile Regulamentului privind evaluarea intermediară.

